cyanic-selkie/wikianc huggingface dataset:
Μαρία της Δανίας
Πρώιμα χρόνια
Τον Ιανουάριο του 2007, η Μαρία συνόδευσε τον πρίγκιπα Ιωακείμ και τα παιδιά του σε διακοπές σκι στην Ελβετία. Την ίδια χρονιά η Μαρία εντάχθηκε στην βασιλική οικογένεια για το Πάσχα στο Παλάτι Μαρσελίσμποργκ, όπου συναντήθηκε για πρώτη φορά με τη μητέρα του Ιωακείμ, βασίλισσα Μαργαρίτα Β΄. Η Μαρία πραγματοποίησε όλο και περισσότερες επισκέψεις τα σαββατοκύριακα από τη Γενεύη στη Δανία το 2007.
Στις 3 Οκτωβρίου 2007, ανακοινώθηκαν και επίσημα οι αρραβώνες της Μαρίας και του πρίγκιπα Ιωακείμ. Στις 21 Νοεμβρίου 2007, το Βασιλικό Δικαστήριο ανακοίνωσε ότι ο γάμος θα διεξαχθεί στις 24 Μαΐου 2008.
Ο Γάμος πραγματοποιήθηκε στις 24 Μαΐου 2008 στην εκκλησία Μογκελτόντερ. Μετά τον γάμο η Μαρία πήρε τον τίτλο Πριγκίπισσα της Δανίας, Κόμισσα του Μονπεζά.
Η Μαρία ήταν Γαλλίδα πολίτης και μέλος της Ρωμαιοκαθολικής Εκκλησίας, με το γάμο έγινε Δανή πολίτης και μέλος της Ευαγγελικής-Λουθηρανικής Εκκλησίας της Δανίας.
Η Μαρία και ο Ιωακείμ απέκτησαν δύο παιδιά:
Η Μαρία είναι ανάδοχος των:
Εξωτερικοί σύνδεσμοι
Κατηγορία:Οίκος του Γκλύξμπουργκ Κατηγορία:Γαλλική τάξη ευγενών Κατηγορία:Πριγκίπισσες της Δανίας Κατηγορία:Δανοί ευγενείς
Σκάλα Μιστεγνών Λέσβου
Η Σκάλα Μιστεγνών είναι χωριό στη Λέσβο. Διοικητικά ανήκει στον δήμο Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 122 κατοίκους.
Παραπομπές
Κατηγορία:Χωριά της Λέσβου Κατηγορία:Δήμος Μυτιλήνης
Φρειδερίκος Β΄ του Βρανδεμβούργου
O Φρειδερίκος Β΄, γερμ. Friedrich ΙΙ (19 Νοεμβρίου 1413 - 10 Φεβρουαρίου 1471) από τον Οίκο των Χοεντσόλερν ήταν εκλέκτορας του Βρανδεμβούργου (1440-1470).
Βιογραφία
Το 1471 απεβίωσε σε ηλικία 58 ετών και τον διαδέχθηκε ο νεότερος αδελφός του Αλβέρτος Γ΄ Αχιλλεύς.
Οικογένεια
Νυμφεύτηκε το 1441 την Αικατερίνη των Βέττιν, κόρη του Φρειδερίκου Α΄ εκλέκτορα της Σαξονίας και είχε τέκνα:
Παραπομπές
Κατηγορία:Οίκος των Χοεντσόλερν
Εκπαίδευση στη Βοσνία και Ερζεγοβίνη
Η εκπαίδευση στη Βοσνία και Ερζεγοβίνη έχει μακρά ιστορία, με το πρώτο ίδρυμα τριτοβάθμιας εκπαίδευσης να έχει συσταθεί εκεί το 16ο αιώνα. Το 1887, όταν η περιοχή βρισκόταν υπό τον ουσιαστικό έλεγχο της Αυστροουγγρικής Αυτοκρατορίας, ξεκίνησε να λειτουργεί μια νομική σχολή της Σαρία. Στη δεκαετία του 1940 το Πανεπιστήμιο του Σεράγεβο έγινε το πρώτο κοσμικό ινστιτούτο τριτοβάθμιας εκπαίδευσης της πόλης. Λίγα χρόνια αργότερα, το εκπαιδευτικό ίδρυμα ξεκίνησε τα πρώτα μεταπτυχιακά προγράμματα. Παρότι υπέστει σοβαρές ζημιές, κατά τη διάρκεια του πολέμου, ξαναχτίστηκε σε συνεργασία με περισσότερα από 40 άλλα πανεπιστήμια. Υπάρχουν διάφορα άλλα ιδρύματα τριτοβάθμιας εκπαίδευσης, μεταξύ των οποίων είναι το Πανεπιστήμιο της Μπάνια Λούκα, το Πανεπιστήμιο του Μόσταρ, το Πανεπιστήμιο της Τούζλα, το Πανεπιστήμιο της Ζένιτσα, το Πανεπιστήμιο του Ανατολικού Σεράγεβο, το Πανεπιστήμιο Τζεμάλ Μπίγεντιτς του Μόσταρ, το Πανεπιστήμιο του Μπίχατς, το Αμερικανικό Πανεπιστήμιο και η Ακαδημία Επιστημών και Τεχνών της Βοσνίας και Ερζεγοβίνης.
Το εκπαιδευτικό σύστημα της χώρας αποτελείται από τρία επίπεδα:
Η πρωτοβάθμια εκπαίδευση στη Βοσνία και Ερζεγοβίνη είναι υποχρεωτική και δωρεάν για όλα τα παιδιά ηλικίας 6 έως 15 ετών και διαρκεί για εννέα χρόνια, τριών τριετών κύκλων (ηλικίες 6–9, 9–12 και 12–15). Το σύστημα αυτό υιοθετήθηκε για πρώτη φορά το 2004, ως υποκατάστατο του παλαιού οκταετούς συστήματος πρωτοβάθμιας εκπαίδευσης, το οποίο προσφερόταν σε παιδιά ηλικίας 6 έως 14 ετών, δύο τετραετών κύκλων (ηλικίες 6–10 και 10–14), το οποίο ωστόσο εξακολουθεί να ισχύει σε ορισμένες περιοχές.
Η δευτεροβάθμια εκπαίδευση στη Βοσνία και Ερζεγοβίνη είναι επίσης δωρεάν. Παρέχεται από τα γενικά και τεχνικά δευτεροβάθμια ιδρύματα, στα οποία η φοίτηση αρχίζει στην ηλικία των 15 (ή στα 14 σύμφωνα με το παλιό εκπαιδευτικό σύστημα) και διαρκεί τρία ή τέσσερα χρόνια. Τα περισσότερα παιδιά στη Βοσνία ξεκινούν το σχολείο σε ηλικία έξι ετών και τελειώνουν το λύκειο όταν είναι δεκαοκτώ ή δεκαεννέα ετών. Οι μαθητές που έχουν αποφοιτήσει από τα γενικά δευτεροβάθμια σχολεία (Γυμνάσια) παίρνουν απολυτήριο και επιλέγουν να εγγραφούν σε οποιαδήποτε σχολή ή κολλέγιο επιθυμούν αφού συμμετάσχουν σε ειδικές εξετάσεις των ανώτατων ιδρυμάτων. Αντίθετα, οι σπουδαστές που αποφοιτούν από τα τεχνικά δευτεροβάθμια σχολεία αποκτούν ένα δίπλωμα κατάρτισης και δεν μποροούν να εισαχθούν στην τριτοβάθμια εκπαίδευση.
Το σύστημα τριτοβάθμιας εκπαίδευσης της Βοσνίας Ερζεγοβίνης περιλαμβάνει δέκα πανεπιστήμια και περίπου 90 σχολές, στις οποίες περιλαμβάνονται και οι ακαδημίες τέχνης. Επιπρόσθετα, υπάρχουν 37 ιδιωτικά ιδρύματα τριτοβάθμιας εκπαίδευσης, με τη νομοθεσία περί της τριτοβάθμιας εκπαίδευσης (που ψηφίστηκε τον Ιούλιο του 2007) να αντιμετωπίζει ισότιμα τα ιδιωτικά και δημόσια ιδρύματα τριτοβάθμιας εκπαίδευσης.
Αναβαθμοί
Οι Αναβαθμοί είναι στη Βυζαντινή μουσική 75 σύντομα τροπάρια της Οκτωήχου, που ψάλλονται κατ' αντιφωνία (εναλλάξ μεταξύ των δύο χορών).
Η λέξη κυριολεκτικά σημαίνει σκαλί. Οι Ψαλμοί 119-133 επιγράφονται των Αναβαθμών, επειδή οι Ιουδαίοι έψελναν έναν σε κάθε βαθμίδα (σκαλί) καθώς ανέβαιναν την κλίμακα για το ναό του Σολομώντα.
Πανελλήνιο πρωτάθλημα υδατοσφαίρισης ανδρών 1952
Το πανελλήνιο πρωτάθλημα πόλο του έτους 1952 διεξήχθη από τις 17 έως τις 22 Σεπτεμβρίου, παράλληλα με το Πανελλήνιο πρωτάθλημα κολύμβησης. Μετείχαν 6 σύλλογοι που αγωνίστηκαν μεταξύ τους σε έναν γύρο.
Αναβαθμοί
Στην εποχή μας οι Αναβαθμοί είναι σύντομα τροπάρια, που αναφέρονται σε φράσεις και έννοιες των Αναβαθμών τού Ψαλτηρίου ή την Αγία Τριάδα και ψάλλονται στον Όρθρο της Κυριακής. Κάθε ένας από τους 8 Ήχους έχει τρία αντίφωνα (εκτός τού πλαγίου Δ΄, που έχει τέσσερα)· συνολικά 25 αντίφωνα. Κάθε αντίφωνο έχει τρεις Αναβαθμούς, συνολικά 75 Αναβαθμοί. Αποδίδονται στον Θεόδωρο τον Στουδίτη ή τον αδελφό του ή τον Ιωάννη τον Δαμασκηνό.
Δείτε επίσης
Κατηγορία:Εκκλησιαστική υμνολογία
Πανελλήνιο πρωτάθλημα υδατοσφαίρισης ανδρών 1952
Ο Ολυμπιακός αναδείχθηκε πρωταθλητής για όγδοη φορά στην ιστορία του.
Αγώνες
17/9/1952
18/9/1952
19/9/1952
20/9/1952
21/9/1952
22/9/1952
Β' κατηγορία
Στη Β' κατηγορία μετείχαν έξι ομάδες, που χωρίστηκαν αρχικά σε δύο ομίλους και έδωσαν αγώνες κατάταξης. Πρωταθλητής αναδείχθηκε ο Αχιλλέας Πάτρας.
Παραπομπές
Κατηγορία:Α εθνική κατηγορία υδατοσφαίρισης ανδρών
Born This Way
Την ομάδα παραγωγής αποτελούν οι Lady Gaga, Fernando Garibay, RedOne, Jeppe Laursen, και DJ White Shadow μεταξύ άλλων. Ο τίτλος αποκαλύφθηκε το Σεπτέμβριο του 2010 στα μουσικά βραβεία MTV Video Music Awards. Οι ηχογραφήσεις έγιναν σε διάφορα studio ηχογράφησης. Μία εβδομάδα ακριβώς πριν από την κυκλοφορία του δίσκου, το περιεχόμενο διέρρευσε στο Διαδίκτυο, αλλά σύντομα διαγράφηκε λόγω παραβίασης πνευματικών δικαιωμάτων.
Ο δίσκος δέχτηκε θετικά σχόλια από τους σύγχρονους μουσικούς κριτικούς, οι οποίοι κέντρισαν το ενδιαφέρον τους στα φωνητικά της Lady Gaga και την εναλλαγή διάφορων μουσικών ειδών κατά τη διάρκεια του δίσκου. Τα 2 πρώτα singles, "Born This Way" και "Judas" γνώρισαν επιτυχία διεθνώς. Το 1ο single συγκεκριμένα, το ομώνυμο τραγούδι Born This Way, έφτασε στην κορυφή των charts σε 18 χώρες, μεταξύ των οποίων και οι ΗΠΑ, και μέχρι το 2015 είχε πουλήσει πάνω από 9,100,000 αντίτυπα, κάτι που το κατατάσει στα best-selling singles of all time. Επίσης, το τραγούδι κατάφερε να πουλήσει 1 εκατομμύρια ψηφιακά αντίτυπα μέσα στις 5 πρώτες μέρες της κυκλοφορίας του στο ηλεκτρονικό κατάστημα iTunes. Τρίτο single ανακοινώθηκε πως είναι το "The Edge Of Glory". Τα τραγούδια του δίσκου κυκλοφόρησαν επίσης μέσα από το γνωστό παιχνίδι Farmville, μία εβδομάδα πριν τη κυκλοφορία του δίσκου.
Σχετικά με τον δίσκο
Στις 26 Νοεμβρίου 2010, η Lady Gaga ανακοίνωσε σε συναυλία της πως υπόσχεται το Born this way να είναι ο δίσκος της δεκαετίας. Είπε επίσης πως τον έχει ολοκληρώσει πλήρως. Επιβεβαιώθηκε από το περιοδικό Vogue ότι η Lady Gaga είχε ηχογραφήσει 17 τραγούδια, αλλά μόνο 14 θα συμπεριλαμβάνονταν στην απλή έκδοση του δίσκου. Τα υπόλοιπα 3 θα κυκλοφορούσαν μέσω μιας ειδικής έκδοσης αποκλειστικά από την Target. Η Lady Gaga σύντομα ακύρωσε τη συνεργασία της με την εταιρία, λόγω της άσκησης ομοφοβικής πολιτικής από την εταιρία. Σε μια συνέντευξή της, δήλωσε "Το άλμπουμ είναι ένας γάμος της ηλεκτρονικής μουσικής με επικές, μέταλ και ροκ-εν-ρολ μελωδίες". Επίσης δήλωσε πως τα τραγούδια είναι σαν να είναι γραμμένα από τους fans της, ή τερατάκια όπως τους αποκαλεί, και όχι από την ίδια. Στις 17 Απριλίου του 2011, η Lady Gaga δημοσίευσε για πρώτη φορά το εξώφυλλο του δίσκου. Στο εξώφυλλο βλέπουμε τη Lady Gaga με σώμα μηχανής. Το εξώφυλλο έλαβε έντονα αρνητικές κριτικές από fans, μουσικόφιλους και κριτικούς.
Στον δίσκο υπάρχουν Βιβλικές αναφορές ιδιαίτερα στο τραγούδι Judas. Το συγκεκριμένο κομμάτι προκάλεσε την οργή της καθολικής εκκλησίας και έντονες αντιδράσεις τόσο από την εκκλησία, όσο και από γενικά όλους τους Καθολικούς και Χριστιανούς. Οι στίχοι είναι σκοτεινοί, και περιλαμβάνουν πολιτικά μηνύματα.
Περιεχόμενο και σύνθεση
Η Kitty Empire από το The Observer γράφει ως προς τη μουσική του δίσκου, "Το Born This Way πιάνει μεγάλα και μακροχρόνια θέματα της Αμερικής όπως η ελευθερία, το ειδύλλιο του δρόμου, το "Αφεντικό", ακόμη και τον Neil Young – και όλα αυτά μέσω Ευρωπαϊκής χορευτικής μουσικής." Ο Dan Martin από το NME παρατηρεί στον δίσκο αλλαγή ήχου και ακουσμάτων για την Gaga σε σχέση με τον προηγούμενο δίσκο της. Σε αυτόν τον δίσκο αναφέρει ότι χρησιμοποιεί την τεχνική της ομαδικής δύναμης και της ενδυνάμωσης της αυτοπεποίθεσης, απευθυνόμενη κυρίως στους θαυμαστές της. Στο μεγαλύτερο μέρος του δίσκου υπάρχει ο συνδυασμός heavy-metal-rave-pop. Κλείνοντας, είπε πως πρόκειται για θρίαμβο της σύγχρονης δισκογραφίας. Στο τραγούδι "Born This Way" η Gaga μιλάει για την ισότητα, ανεξάρτητα από χρώμα δέρματος, καταγωγή, σεξουαλικό προσανατολισμό ή όποιο άλλο αίτιο διακρίσεων. Λέει άμεσα πως κάθε άνθρωπος μπορεί να κάνει το όνειρό του πραγματικότητα, παρά τα άσχημα σχόλια ή την κακία των γύρω του. Το τραγούδι δέχτηκε έντονη σύγκριση με το θρυλικό "Express Yourself" της Μαντόνα. Από κριτικούς του Mediatraffic, θεωρήθηκε πως το Born This Way δεν είναι ένας απλός ποπ δίσκος, αλλά ένα ποπ αριστούργημα συνθέσεων.
Η Gaga επιβεβαίωσε πως το κομμάτι Judas είναι εμπνευσμένο από το βιβλικό πρόσωπο του Ιούδα Ισκαριώτη. Σύμφωνα με το PopJustice, το τραγούδι αναφέρεται στην πάλη των ανθρώπων μεταξύ καλού και κακού, στην επιθυμία εκδίκησης, και στην επανάληψη του άσχημου τέλους. Στο κομμάτι, η Gaga προσπαθεί να εξηγήσει και την άσχημη αποδοχή που βιώνει από τον κόσμο, στην προσπάθεια να είναι διαφορετική από την παραδοσιακή μορφή της γυναίκας. Αυτό είναι ένα μήνυμα της Gaga απέναντι στη συντηρητική κοινωνία που κρίνει και αξιολογεί. Τα 2 θέματα που κυριαρχούν είναι η πάλη των συναισθημάτων της Gaga στην προσωπική της ζωή και η δημόσια εικόνα της, που η πλειοψηφία δεν αποδέχεται λόγω "άγνοιας", σύμφωνα με την ανάλυση του PopJustice.
Το The Edge of glory περιλαμβάνει σαξόφωνο, και πρόκειται για ένα δυναμικό και επικό ποπ κομμάτι. Η Gaga έχει επιβεβαιώσει σε δηλώσεις της πως το συγκεκριμένο κομμάτι είναι αφιερωμένο στον παππού της ο οποίος εφυγε από τη ζωή ενώ η τραγουδίστρια ηχογραφούσε το album. Το κομμάτι μιλά για το πέρασμα από τη ζωή στον θάνατο, τη στιγμή της κρίσης όπου τα υλικα αγαθά δεν θα εχουν πια καμία σημασια.
Το κομμάτι Americano περιλαμβάνει στοιχεία της παραδοσιακής μεξικάνικης μουσικής μαριάτσι. Οι στίχοι του κομματιού είναι μισοί στα αγγλικά και μισοί στα ισπανικά. Στο κομμάτι, εξυμνεί τον λεσβιακό γάμο, και ζητάει τη νομιμοποίησή του από την Αμερικάνικη Κυβέρνηση.
Το You and I έχει στοιχεία country μουσικής και είναι επίσης πολύ δυναμικό. Τους στίχους του τραγουδιού υπογράφει η Lady Gaga, ενώ στο κομμάτι της παραγωγής είναι ο John Mutt Lange. Ο Brian May, ο γνωστός κιθαρίστας του συγκροτήματος Queen συμμετέχει επίσης στο κομμάτι.
Καθ'όλη τη διάρκεια του δίσκου υπάρχουν αναφορές στον Ιησού, και γενικά σε θέματα που αφορούν τη θρησκεία (όπως στο κομμάτι Black Jesus - Amen Fashion).
Εμπορικότητα
Το περιοδικό Billboard δημοσίευσε ότι οι πωλήσεις της πρώτης εβδομάδας του δίσκου αναμένονται να κυμανθούν στα 800 χιλιάδες αντίτυπα στην Αμερική. Στο Ηνωμένο Βασίλειο, έκανε ντεμπούτο στην 1η θέση με πάνω από 215.000 αντίτυπα. Επίσης, πήγε πρώτο σε πωλήσεις σε Ιρλανδία και Σουηδία και #2 στη Φινλανδία. Οι πωλήσεις του δίσκου μέσα στην πρώτη εβδομάδα κυκλοφορίας ξεπέρασαν τα 2,5 εκατομμύρια αντίτυπα, σε συνδυασμό φυσικών δίσκων και ψηφιακών download. Μέχρι το τέλος Σεπτεμβρίου του 2011 το άλμπουμ πούλησε πάνω από 8 εκατομμύρια σε όλο τον κόσμο, και έως σήμερα μετρά 8,500,000 περίπου αντίτυπα.
Λίστα Κομματιών
Standard Edition:
Deluxe Edition:
Πωλήσεις
Το άλμπουμ κατέκτησε την κορυφή των charts σε 30 χώρες και βρέθηκε στο τοπ 3 38 χωρών, ενώ οι πωλήσεις του ξεπέρασαν τα 8 εκατομμύρια μέσα σε 7 μήνες. Το άλμπουμ έκανε ντεμπούτο στο παγκόσμιο chart σημειώνοντας πωλήσεις των 2 εκατομμυριων, μεσα σε μια μόλις εβδομάδα. Ως τον Οκτώβρη το άλμπουμ έχει πουλήσει πάνω από 7.000.000 αντίτυπα.
Εξωτερικοί συνδέσμοι
Κατηγορία:Δισκογραφία της Lady Gaga Κατηγορία:Άλμπουμ του 2011
Ακετυλομάδα
Στην οργανική χημεία, η ακετυλομάδα, ή αλλιώς ακετύλιο, ή ομάδα ακετυλίου, είναι μια λειτουργική -χαρακτηριστική- ομάδα με τον χημικό τύπο −COCH3 και την δομή −C(=O)−CH3. Φέρει αρκετές φορές το σύμβολο Ac το οποίο όμως δεν πρέπει να συγχέεται με το στοιχείο ακτίνιο.
Γενικά
Η ακετυλομάδα, που παράγεται από το οξικό οξύ, είναι θεμελιώδους σπουδαιότητας για όλες τις γνωστές μορφές ζωής στον πλανήτη μας. Όταν συνδέεται με το συνένζυμο Α, αποτελεί κεντρική λύση για το μεταβολισμό των σακχάρων και των λιπών.
Η ακετυλομάδα περιέχει μια ομάδα μεθυλίου (-CH3), ως μονού-δεσμού, με ένα καρβονύλιο (C=O). Το καρβονυλικό κέντρο μιας ακυλικής ρίζας έχει ένα μη συνδεδεμένο ηλεκτρόνιο με το οποίο σχηματίζει χημικό δεσμό με το υπόλοιπο R του μορίου.
Γενικά, η ομάδα ακετυλίου είναι συστατικό πολλών οργανικών ενώσεων, συμπεριλαμβανομένου του οξικού οξέος, του νευροδιαβιβαστή ακετυλοχολίνη, ακετυλο-CoA, ακετυλοκυστεΐνη, ακεταμινοφαίνη (επίσης γνωστή ως παρακεταμόλη) και ακετυλοσαλικυλικό οξύ (γνωστό ευρέως ως ασπιρίνη).
Στη φύση
Η εισαγωγή μιας ομάδας ακετυλίου σε ένα μόριο χημικώς ονομάζεται ως ακετυλίωση.
Στους βιολογικούς οργανισμούς, οι ακετυλομάδες συνήθως μεταφέρονται από το ακετυλο-CoA σε άλλα οργανικά μόρια. Το ακετυλο-CoA είναι μια ενδιάμεση πρόδρομη ένωση, τόσο στη βιολογική συνθετάση όσο και στη διάσπαση πολλών οργανικών μορίων.
Το ακετυλο-CoA δημιουργείται επίσης κατά το δεύτερο στάδιο της κυτταρικής αναπνοής, την αποκαρβοξυλίωση του πυροσταφυλικού, από τη δράση της πυροσταφυλικής αφυδρογονάσης στο πυροσταφυλικό οξύ.
Οι ιστόνες και άλλες πρωτεΐνες συχνά τροποποιούνται με ακετυλίωση. Για παράδειγμα, σε επίπεδο DNA, η ακετυλίωση ιστόνης από ακετυλοτρανσφεράσες (HATs) προκαλεί επέκταση της αρχιτεκτονικής της χρωματίνης, επιτρέποντας έτσι τη γενετική μεταγραφή. Ωστόσο, η απομάκρυνση της ακετυλικής ομάδας από τις αποακετυλάσες ιστόνης (HDACs) συμπυκνώνει τη δομή του DNA, εμποδίζοντας έτσι τη μεταγραφή.
Συνθετική και φαρμακευτική χημεία
Η ακετυλίωση μπορεί να επιτευχθεί χρησιμοποιώντας μια ποικιλία μεθόδων. Η πιο συνηθισμένη είναι μέσω της χρήσης του οξικού ανυδρίτη ή του ακετυλοχλωριδίου, συχνά παρουσία μιας τριτοταγούς ή αρωματικής βάσης αμίνης.
Φαρμακολογία
Τα ακετυλιωμένα οργανικά μόρια παρουσιάζουν αυξημένη ικανότητα να διασχίζουν τον επιλεκτικά διαπερατό αιματοεγκεφαλικό φραγμό. Η ακετυλίωση βοηθά ένα φάρμακο να φτάσει στον εγκέφαλο πιο γρήγορα, καθιστώντας τα αποτελέσματα της δραστικής ουσίας φαρμάκου πιο έντονα και αυξάνοντας την εν γένει αποτελεσματικότητα μιας δεδομένης δόσης.
Υπάρχουν ορισμένες ενδείξεις ότι η ακετυλο-L-καρνιτίνη μπορεί να είναι πιο αποτελεσματική για ορισμένες εφαρμογές από την L-καρνιτίνη. Η ακετυλίωση της ρεσβερατρόλης -επίσης- αποτελεί καταλυτική αντίδραση που θα οδηγήσει στα πρώτα φάρμακα κατά της ακτινοβολίας, για τον ανθρώπινο πληθυσμό.
Ιστορικό
Ο όρος επινοήθηκε από τον Γερμανό χημικό Γιούστους φον Λήμπιχ το 1839 για να δηλώσει αυτό που πίστευε, δηλαδή ότι ήταν η ρίζα του οξικού οξέος, και αυτό που σήμερα ονομάζουμε ομάδα βινυλίου (όπως επινοήθηκε το 1851).
Όταν έγινε επιστημονική συναίνεση ότι η θεωρία του ήταν λανθασμένη και ότι το οξύ είχε διαφορετική ρίζα, το όνομα μεταφέρθηκε στη σωστή, αλλά το όνομα της ακετυλίνης (που επινοήθηκε το 1860) διατηρήθηκε όπως ήταν.
Παραπομπές
<references group="" responsive="1">
Κατηγορία:Οργανική χημεία
Λάσπες Αιτωλοακαρνανίας
Οι Λάσπες, επίσημα αι Λάσπαι, είναι ημιορεινό χωριό της Περιφερειακής Ενότητας Αιτωλοακαρνανίας με υψόμετρο 260 μέτρα, το οποίο βρίσκεται στις νοτιοδυτικές πλαγιές του όρους Παναιτωλικό και σε απόσταση 12,5 χλμ. ΒΑ. από το Αγρίνιο. Ως οικισμός αναφέρεται από το 1920 να απογράφεται στον τότε κοινότητα Λυκοχωρίου. Σύμφωνα με το πρόγραμμα Καλλικράτης μαζί με τα Προσήλια αποτελούν την τοπική κοινότητα Προσηλίων που υπάγεται στη δημοτική ενότητα Θεστιέων του Δήμου Αγρινίου και σύμφωνα με την απογραφή 2011 έχει 12 μόνιμους κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Βλάντο Τσερνοζέμσκι
Ο Τσερνοζέμσκι ξεκίνησε την επαναστατική του δραστηριότητα το 1922, όταν εντάχθηκε στην Εσωτερική Μακεδονική Επαναστατική Οργάνωση (ΕΜΕΟ). Σύντομα, έγινε εκτελεστής της ΕΜΕΟ. Σκότωσε δύο σημαίνοντες Βούλγαρους πολιτικούς, τον κομμουνιστή Δήμο Χατζηδήμωφ, και το μέλος της ΕΜΕΟ Ναούμ Τομαλέφσκι. Και στις δύο περιπτώσεις καταδικάστηκε σε θάνατο, την πρώτη φορά δραπέτευσε από τη φυλακή και τη δεύτερη απελευθερώθηκε. Μετά την απελευθέρωσή του το 1932, έγινε εκπαιδευτής της κροατικής φασιστικής οργάνωσης των Ουστάσι. Εκπαίδευσε μια ομάδα των Ουστάσι για να δολοφονήσουν τον βασιλιά Αλέξανδρο Α΄ της Γιουγκοσλαβίας, τελικά όμως σκότωσε ο ίδιος τον Αλέξανδρο Α΄ στις 9 Οκτωβρίου 1934 στη Μασσαλία. Τότε χτυπήθηκε από τη γαλλική αστυνομία και το παρευρισκόμενο πλήθος και πέθανε την ίδια μέρα. Επίσης, στο ίδιο περιστατικό σκότωσε και τον Γάλλο υπουργό Λουί Μπαρτού.
Η ζωή του
Ο Βέλιτσκο Δημήτρωφ Κερίν γεννήθηκε στο χωριό Καμενίτσα, τώρα τμήμα της πόλης του Βέλινγκραντ. Ο πατέρας του, ο Δήμηταρ Κέριν καθώς και η μητέρα του, η Ρίσα Μπαλατζήτζιβα, ήταν από την Καμενίτσα. Ως νεαρός, ήταν επιρρεπής στην κατανάλωση αλκοόλ, αλλά αργότερα αναμορφώθηκε και έγινε χορτοφάγος. Κατατάχθηκε στο Βουλγαρικό στρατό στην Φιλιππούπολη. Κατά τη διάρκεια του Α' Παγκοσμίου Πολέμου ο Τσερνοζέμσκι υπηρέτησε στο Μηχανικό. Παντρεύτηκε το 1919. Μετά τον πόλεμο εργάστηκε ως οδηγός και ωρολογοποιός. Το 1923 γεννήθηκε η κόρη του Λάτκα. Το 1925, χώρισε και ξαναπαντρεύτηκε. Έζησε στη Σόφια μέχρι το 1932. Δεν υπάρχουν άλλα στοιχεία γι 'αυτόν μετά από αυτό το σημείο έως το θάνατό του το 1934.
Η επαναστατική του δραστηριότητα
Πληροφορίες αναφέρουν τον Τσερνοζέμσκι και με το προσωνύμιο Βλάντο ο Σωφέρ (Владо Шофьора), δεδομένου ότι εργάστηκε, για μικρό χρονικό διάστημα, ως οδηγός σε κάποια εταιρεία στην Ντούπνιτσα. Στις αρχές της δεκαετίας του 1920, μετακόμισε στο Μπάνσκο την εποχή που ιδρύθηκε η ΕΜΕΟ από τον Τόντορ Αλεξάντρωφ. Ο Τσερνοζέμσκι εντάχθηκε στην ΕΜΕΟ το 1922 στη μονάδα του Βοϊβόδα Ιβάν Μπάρλιο. Από το 1923 έως το 1924, ήταν μέλος της τσέτας του Τραϊανού Λακαβίτσκι. Ο Τσερνοζέμσκι εισήλθε επίσης στη περιοχή του Βαρδάρη στα Σκόπια, της τότε Γιουγκοσλαβίας, με μια ομάδα της ΕΜΕΟ και συμμετείχε σε περισσότερες από 15 συγκρούσεις με τη γιουγκοσλαβική αστυνομία. Σύντομα έγινε ένας από τους καλύτερους σκοπευτές της οργάνωσης, γνωστός για το θάρρος και την πειθαρχία του.
Δολοφόνος της ΕΜΕΟ
Το 1925 ο Ιβάν Μιχαήλωφ έγινε ο νέος ηγέτης της ΕΜΕΟ. Την περίοδο αυτή η ΕΜΕΟ έλαβε μέτρα εναντίον των πρώην αριστερών ακτιβιστών, δολοφονώντας αρκετούς από αυτούς. Ο Μιχαήλωφ ανέθεσε στον Τσερνοζέμσκι να δολοφονήσει τον βουλευτή Δήμο Χατζηδήμωφ, μέλος του Κομμουνιστικού Κόμματος της Βουλγαρίας και πρώην μέλους της ΕΜΕΟ. Ο Τσερνοζέμσκι συνελήφθη και καταδικάστηκε σε θάνατο με απαγχονισμό για τη δολοφονία του Χατζηδήμωφ, αλλά η εκτέλεση του δεν πραγματοποιήθηκε ποτέ. Το 1925, ο Τσερνοζέμσκι δραπέτευσε από την αστυνομική συνοδεία του.
Το 1927, ο Τσερνοζέμσκι πρότεινε στην Κεντρική Επιτροπή της ΕΜΕΟ να εισχωρήσει στο κεντρικό κτίριο συνεδριάσεων της Κοινωνίας των Εθνών στο Παρίσι και να ρίξει χειροβομβίδες, προκειμένου να προσελκύσει την προσοχή του κόσμου και να δημιουργήσει δημοσιότητα για το θέμα των Βουλγάρων στο γιουγκοσλαβικό τμήμα της περιοχής του Βαρδάρη αλλά η πρότασή του απορρίφθηκε. Το 1929, η ηγεσία της Εσωτερικής Μακεδονικής Επαναστατικής Οργάνωσης (ΕΜΕΟ) κάλεσε τον κροάτη εθνικοσοσιαλιστή/φασίστα  Άντε Πάβελιτς και τους φασίστες Ουστάσι σε συνεργασία.
Το 1930, ο Τσερνοζέμσκι, κατόπιν εντολής του Μιχαήλωφ, δολοφόνησε άλλο ένα μέλος της ΕΜΕΟ, τον Ναούμ Τομαλέφσκι. Ο Τομαλέβσκι υπήρξε εξέχον μέλος της ΕΜΕΟ. Για δεύτερη φορά, ο Τσερνοζέμσκι καταδικάστηκε σε θάνατο, αλλά αυτή τη φορά του απονεμήθηκε χάρη το 1932.
Η δολοφονία του βασιλιά Αλέξανδρου Α΄ της Γιουγκοσλαβίας
Μετά την απελευθέρωσή του από τη φυλακή, ο Τσερνοζέμσκι εξαφανίστηκε. Μετακόμισε στην Ιταλία, όπου έγινε εκπαιδευτής των Ουστάσι σε ένα στρατόπεδο στο Μποργκοτάρο (Borgo Val di Taro - Borgotaro).
Στη συνέχεια μεταφέρθηκε σε ένα άλλο στρατόπεδο των Ουστάσι, στην Ουγγαρία. Ο κύριος σκοπός αυτού του στρατοπέδου ήταν ο σχεδιασμός της δολοφονίας του βασιλιά Αλεξάνδρου Α΄. Ο Τσερνοζέμσκι ήταν ο εκπαιδευτής της ομάδας που προετοιμαζόταν να δολοφονήσει τον βασιλιά. Κατέληξε όμως στο συμπέρασμα ότι τα μέλη της ομάδας ήταν απροετοίμαστα ψυχολογικά και αποφάσισε να πραγματοποιήσει μόνος του τη δολοφονία. Στις 9 Οκτωβρίου 1934, ολοκλήρωσε την δολοφονία. Καθώς η αυτοκινητοπομπή του βασιλιά Αλέξανδρου κινούνταν με λίγα χιλιόμετρα την ώρα σε έναν δρόμο της Μασσαλίας και ένα μεγάλο πλήθος να θέλει να τον δει και να τον επευφημεί, ο Τσερνοζέμσκι που ήταν ανάμεσα στο πλήθος, πλησιάσε το αυτοκίνητο του βασιλιά και κατάφερε να πηδήσει πάνω στο αυτοκίνητο, έχοντας κρυμμένο ένα αυτόματο πιστόλι Mauser C96 μέσα σε ένα μπουκέτο λουλουδιών, φωνάζοντας "Vive le roi" ("Ζήτω ο βασιλιάς"). Πυροβόλησε επανειλημμένα τον Αλέξανδρο, χτυπώντας τον δύο φορές, μία φορά στην κοιλιά και μία στην καρδιά. Ο βασιλιάς Αλέξανδρος πέθανε μέσα σε λίγα λεπτά. Ο οδηγός, ο οποίος προσπάθησε να πετάξει έξω από το αυτοκίνητο τον Τσερνοζέμσκι και ο συνεπιβαίνων του Αλεξάνδρου στο αυτοκίνητο, ο Γάλλος Υπουργός Εξωτερικών Λουί Μπαρτού, πυροβολήθηκαν επίσης, ο Μπαρτού προφανώς ακούσια. Ο οδηγός πέθανε σχεδόν αμέσως, με το πόδι του να πιέζει το φρένο του αυτοκινήτου, παρέχοντας έτσι την ευκαιρία σε έναν φωτογράφο που ήταν έξω από το αυτοκίνητο να φωτογραφίσει το μεγαλύτερο μέρος της τρομακτικής σκηνής. Ο Μπαρτού δεν επέζησε λόγω ανεπαρκούς ιατρικής φροντίδας.
Στη συνέχεια αφού πυροβόλησε έναν αστυνομικό που προσπάθησε να τον συλλάβει και σκόπιμα σκότωσε δυο παρευρισκόμενους, ο Τσερνοζέμσκι προσπάθησε μάταια να εγκαταλείψει τον τόπο του συμβάντος, χτυπήθηκε από το σπαθί ενός από τη συνοδεία του ιππικού. Στη συνέχεια δέχθηκε ένα θανατηφόρο τραύμα στο κεφάλι από έναν αστυνομικό και τελικά έπεσε στα χέρια του εξοργισμένου πλήθος, ενώ η αστυνομία σταμάτησε και παρακολούθησε. Ο Τσερνοζέμσκι στη συνέχεια προσήχθει για ανάκριση. Δεδομένου ότι ο δολοφόνος ήταν σε κρίσιμη κατάσταση, δεν μπόρεσε να πει τίποτα και υπέκυψε στα τραύματά του αργότερα εκείνο το βράδυ, μόλις 10 ημέρες πριν από τα 37α γενέθλιά του. Η γαλλική αστυνομία δεν μπόρεσε να τον αναγνωρίσει. Μπόρεσαν μόνο να αναγνωρίσουν το τατουάζ του, ένα κρανίο με σταυρό και ένα σύμβολο που έγραφε "ΒΜΡΟ" (βουλγαρικά αρχικά που ήταν για την Εσωτερική Μακεδονική Επαναστατική Οργάνωση). Θάφτηκε σε έναν ανώνυμο τάφο στα νεκροταφεία της Μασσαλίας με παρόντες μόνο δύο μυστικούς αστυνομικούς στην κηδεία.
Για τη δολοφονία του βασιλιά Αλεξάνδρου Α΄, ο Τσερνοζέμσκι κηρύχθηκε μετά θάνατον ο πιο επικίνδυνος τρομοκράτης στην Ευρώπη.
Ντόγκιλ Μάελ
thumb|Φωτογραφία του Ντόγκιλ Μάελ
Το Ντόγκιλ Μάελ (κορεατικά: 독일 마을· γερμανικά: Deutsches Dorf) είναι ένα μικρό χωριό στο νησί Ναμχέντο (남해도) στην επαρχία Γκιόνγκσανγκναμ-ντο (경상남도) στη Νότια Κορέα.
Το «γερμανικό» αυτό χωριό είναι η πατρίδα για πολλούς Κορεάτες που πέρασαν χρόνια ως μετανάστες εργάτες στη Γερμανία.
Εξωτερικοί σύνδεσμοι
Κατηγορία:Χωριά της Νότιας Κορέας
Τρίκορφο Ροδόπης
Το Τρίκορφο, είναι μικρό ημιορεινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Το Τρίκορφο βρίσκεται προς τα όρια με την Περιφερειακή Ενότητα Ξάνθης και είναι κτισμένο στους νοτιοδυτικούς πρόποδες του Παπίκιου όρους σε υψόμετρο 155 μέτρα. Απέχει 17 χλμ. Β. από τον Ίασμο (έδρα του δήμου), 40 χλμ. ΒΔ. από την Κομοτηνή και 46 χλμ. Α.-ΒΑ. από την Ξάνθη. Βόρεια και δυτικά του χωριού περνάει ο χείμαρρος Κρυστάλλης, που λίγο μετά καταλήγει στον ποταμό Κομψάτο ενώ μέσα από τον οικισμό περνάει το ευρωπαϊκό μονοπάτι μεγάλων αποστάσεων Ε6. Το μονοπάτι έρχεται βορειοδυτικά από τα Θρακικά μετέωρα και τον εγκαταλελειμμένο οικισμό του Εύθυμου, συνεχίζει μέσα από τον επίσης εγκαταλελειμμένο Τάλη και περνώντας από γέφυρα τον Κομψάτο, διέρχεται μέσα από τον οικισμό συνεχίζοντας ανατολικά προς το Παπίκιο και τα χωριά Πόα - Κερασιά.
Η παλιά του ονομασία είναι Νταγ-Καρά-Μουσά και είναι από τους ορεινούς συνοικισμούς της περιοχής, οι οποίοι μετά το 1970 άρχισαν να εγκαταλείπονται. Οι απογραφές κατοίκων του χωριού είναι: Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Ιάσμου. Σύμφωνα με το Πρόγραμμα «Καλλικράτης» μαζί τον Πολύανθο και την Κρυστάλλη αποτελούν την τοπική κοινότητα Πολυάνθου που υπάγεται στη δημοτική κοινότητα Σωστού του Δήμου Ιάσμου και σύμφωνα με την απογραφή του 2011 απογράφονται 16 κάτοικοι.
Παραπομπές
Κατηγορία:Χωριά του νομού Ροδόπης Κατηγορία:Δήμος Ιάσμου
Σκάλα Νέων Κυδωνιών Λέσβου
Η Σκάλα Νέων Κυδωνιών είναι οικισμός στη Λέσβο. Διοικητικά ανήκει στον δήμο Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 52 κατοίκους.
Παραπομπές
Κατηγορία:Χωριά της Λέσβου Κατηγορία:Δήμος Μυτιλήνης
Υστέρνια Τήνου
Τα Υστέρνια, επίσης γνωστά ως Ιστέρνια, είναι χωριό της Τήνου. Ο πληθυσμός τους είναι 119 κάτοικοι σύμφωνα με την απογραφή του 2001. Παλαιότερα γράφονταν επίσημα Ιστέρνια, αλλά το 1996 η επίσημη γραφή διορθώθηκε σε Υστέρνια. Το χωριό συγκαταλέγεται στα παραδοσιακά κέντρα μαρμαροτεχνίας της Τήνου.
Τοποθεσία
Τα Υστέρνια βρίσκονται στο δυτικό τμήμα του νησιού, γνωστό ως Έξω Μέρη ή Έξω Μεριά. Απέχουν 23 χιλιόμετρα δυτικά της πόλης της Τήνου και 4 χιλιόμετρα ανατολικά του Πανόρμου, χτισμένα σε μικρή απόσταση από τη θάλασσα και σε υψόμετρο 310 μέτρων.
Ιστορικά στοιχεία
Για την ονομασία του οικισμού υπάρχουν δύο εκδοχές. Σύμφωνα με μία εκδοχή η ονομασία οφείλεται στο γεγονός πως στο παρελθόν το χωριό ήταν το τελευταίο που περνούσε αμαξωτός δρόμος, ενώ σύμφωνα με άλλη εκδοχή η ονομασία οφείλεται στις πολλές στέρνες που υπήρχαν γύρω από το χωριό.
Τα Υστέρνια αναπτύχθηκαν στο παρελθόν χάρη κυρίως στη ναυτιλία και στη μαρμαροτεχνία. Υπήρξαν το δεύτερο σημαντικότερο κέντρο της μαρμαροτεχνίας στην Τήνο μετά τον Πάνορμο, αναδεικνύοντας ορισμένους από τους σπουδαιότερους Έλληνες γλύπτες.
Το χωριό άκμασε πληθυσμιακά κατά τον 18ο και 19ο αιώνα ενώ κατά τη διάρκεια του 20ου ο πληθυσμός παρουσίασε σημαντική μείωση. Σύμφωνα με την απογραφή του 1834 τα Υστέρνια είχαν 1.021 κατοίκους και ήταν ένα από τα μεγαλύτερα χωριά του νησιού. Διοικητικά, στο διάστημα 1835-1912 ανήκαν στον δήμο Πανόρμου. Στο διάστημα 1912-1998 αποτέλεσαν έδρα ανεξάρτητης κοινότητας, της κοινότητας Υστερνίων. Στο διάστημα 1998-2010 οπότε και ίσχυσε το πρόγραμμα Καποδίστριας εντάχθηκαν στον δήμο Εξωμβούργου ενώ σήμερα ανήκουν διοικητικά στον δήμο Τήνου.
Πρόσωπα
Από τα Υστέρνια κατάγονταν οι:
Παραπομπές
Κατηγορία:Χωριά της Τήνου
Φωνημική επίγνωση
Φωνημική επίγνωση είναι η δυνατότητα αντιστοίχισης της φωνολογικής εκφοράς κάθε φωνήματος με την αντίστοιχη γραπτή μορφή του. Αποτελεί μια από της παλαιότερες και συνηθέστερες μορφές διδασκαλίας της πρώτης ανάγνωσης στην Α' τάξη Δημοτικού. Αποτελεί χαρακτηριστικό των αλφαβητικών συστημάτων γραφής και εξαρτάται από το βαθμό αμφιμονοσημαντότητας (κάθε φώνημα αντιστοιχεί σε ένα γράφημα) της κάθε γλώσσας.
Κατηγορία:Εκπαίδευση Κατηγορία:Φωνητική
Νίκος Καζάνας
Ο Νίκος Καζάνας (γεννημένος το 1939) είναι Έλληνας Ινδολόγος, Καθηγητής Φιλοσοφίας, Οικονομικών και Σανσκριτικών. Γεννήθηκε το 1939 στη Χίο.
Βιογραφία
Σπούδασε στο University College, Οικονομικά και Φιλοσοφία στη Σχολή Οικονομικών Επιστημών και Σανσκριτικά στο School of Oriental and African Studies, στο Λονδίνο. Έκανε μεταπτυχιακό στο SOAS και στο Deccan College στο Pune. Δίδαξε στο Λονδίνο και την Αθήνα Φιλοσοφία, Οικονομικά και Σανσκριτικά. Από το 1980 διευθύνει το Μορφωτικό Ίδρυμα Όμιλος Μελετών. Είναι μέλος της Συντακτικής επιτροπής του ενημερωτικού Δελτίου Adyar Library Bulletin.
Εξωτερικοί σύνδεσμοι
Κατηγορία:Έλληνες Ινδολόγοι Κατηγορία:Έλληνες συγγραφείς
Σιέρα δε Αγάλτα
thumb|right|Τοπίο της Σιέρα δε Αγάλτα Η Σιέρα δε Αγάλτα είναι σχετικώς μικρή οροσειρά στην Ονδούρα, στο ανατολικό-κεντρικό μέρος της χώρας. Εκτείνεται στη διεύθυνση βορειοανατολικά-νοτιοδυτικά, σε μήκος 65 χιλιομέτρων περίπου, ανάμεσα στον ποταμό Σίκο και την κοιλάδα Ολάντσο. Το μέγιστο υψόμετρό της ανέρχεται σε 2.591 μέτρα πάνω από την επιφάνεια της θάλασσας.
Η μεγαλύτερη έκταση της οροσειράς είναι καλυμμένη με πυκνή βλάστηση και την 1η Ιανουαρίου 1987 ιδρύθηκε το Εθνικό Πάρκο-δρυμός της Σιέρα δε Αγάλτα. Το πάρκο αυτό καλύπτει μια έκταση 207,85 τετραγωνικά χιλιόμετρα, σε υψόμετρα από 1.800 μέχρι 2.354 μέτρα. Οι γεωγραφικές συντεταγμένες του κέντρου του είναι 15°00΄37΄΄ Βόρειο πλάτος και 85°51΄09΄΄ Δυτικό μήκος.
Πηγές
Σιερα δε Αγαλτα
Φρειδερίκος του Άλτμαρκ
O Φρειδερίκος ο παχύς, γερμ. Friedrich der fett (π. 1424 - 6 Οκτωβρίου 1463) από τον Οίκο των Χοεντσόλερν ήταν μάργραβος (ονομαστικά μόνο) του Βρανδεμβούργου. Έγινε κύριος του Άλτμαρκ.
Βιογραφία
Ήταν ο τέταρτος γιος του Φρειδερίκου Α΄ εκλέκτορα του Βρανδεμβούργου και της Ελισάβετ των Βίττελσμμπαχ, κόρης του Φρειδερίκου δούκα του Λάντσουτ.
Το 1464 απεβίωσε στο Τάνγκερμυνντε σε ηλικία 39 ετών.
Οικογένεια
Νυμφεύτηκε το 1449 την Αγνή, κόρη του Μπάρνιμ Η΄ δούκα της Πομερανίας-Βόλγκαστ και είχε τέκνο:
Παραπομπές
Κατηγορία:Οίκος των Χοεντσόλερν
Τέντι Σόλτεν
Η Τέντι Σόλτεν (Dorothea Margaretha "Teddy" Scholten', το γένος van Zwieteren, 11 Μαΐου 1926 – 8 Απριλίου 2010) ήταν Ολλανδή τραγουδίστρια από το Ρισβάικ, κοντά στη Χάγη.
Το 1950 προσκλήθηκε από την εταιρεία The Coca-Cola company να ερμηνεύσει τραγούδια σε μια εκπομπή στις Ηνωμένες Πολιτείες. Ήταν από τους πρώτους Ολλανδούς καλλιτέχνες της μουσικής που έπαιξαν στις Ηνωμένες Πολιτείες.
Το 1959 κέρδισε τον Διαγωνισμό Τραγουδιού της Eurovision για τις Κάτω χώρες, με το τραγούδι "'n Beetje" (Λιγάκι), με σε μουσική του Ντικ Σάλις και στίχους του Γουίλι βαν Χέμερτ.
Με τον σύζυγό της, Χενκ Σόλτεν, ο οποίος πέθανε στις 17 Ιουνίου 1983, ηχογράφησαν αρκετούς δίσκους, πολλοί από τους οποίους περιέχουν τραγούδια για τα παιδιά. Στη δεκαετία του 1950 και του 1960 εμφανίστηκε σε δημοφιλείς τηλεοπτικές εκπομπές στην Ολλανδία. Το 1965 και το 1966, παρουσίασε το Εθνικό Φεστιβάλ Τραγουδιού.
Θάνατος
Η Σόλτεν πέθανε στο Αλντάαρ στις 8 Απριλίου 2010, σε ηλικία 83 ετών.
Παραπομπές
Κατηγορία:Ολλανδοί τραγουδιστές Κατηγορία:Συμμετέχοντες στη Eurovision Κατηγορία:Νικητές Διαγωνισμού Τραγουδιού Eurovision
Λούστρος
thumb|right|250px|Λούστρος Λούστρος ή λουστραδόρος ονομάζεται ο πλανόδιος που το επάγγελμά του είναι να  βερνικώνει και να γυαλίζει παπούτσια περαστικών. Στη δουλειά του λούστρου χρησιμοποιείται κασελάκι που μέσα έχει τα βερνίκια και βούρτσες για το γυάλισμα των παπουτσιών. Σε αρκετές περιπτώσεις, ιδιαίτερα παλαιότερα, οι περισσότεροι λούστροι ήταν παιδιά ή έφηβοι. Η αμοιβή τους ήταν ελάχιστη καθώς ένας πελάτης τους έδινε περίπου δύο δεκάρες.
Διαδεδομένη σε πολλά μέρη του κόσμου, η δουλειά του λούστρου εξαφανίζεται σταδιακά στην Ευρώπη και τη Βόρεια Αμερική, και σήμερα το λουστράρισμα σχεδόν πάντα θεωρείται περισσότερο μια τέχνη, παρά μια πραγματική δουλειά. Στις περισσότερες χώρες, συμπεριλαμβανόμενης και της Ελλάδας, το επάγγελμα αυτό δεν ασκείται από πολλούς σήμερα.
Παραπομπές
Κατηγορία:Παραδοσιακά επαγγέλματα Κατηγορία:Πλανόδιοι μικροπωλητές Κατηγορία:Υπαίθριοι μικροπωλητές
Γκρίμποβο Ιωαννίνων
Το Γκρίμποβο είναι ημιορεινό χωριό της Ηπείρου στην Περιφερειακή Ενότητα Ιωαννίνων.
Γεωγραφικά - ιστορικά στοιχεία
Το Γκρίμποβο βρίσκεται στα όρια με την Περιφερειακή Ενότητα Θεσπρωτίας στο ψηλότερο σημείο λοφοσειράς ανάμεσα σε δυο φαράγγια σε υψόμετρο 212 μέτρα. Απέχει 37 χλμ. Δ. από την πόλη των Ιωαννίνων και 31 χλμ. Δ.-ΝΔ. από την Ελεούσα (έδρα του δήμου). Βόρεια του χωριού περνάει ο ποταμός Καλαμάς (Θύαμις) ενώ νότια η ΕΟ Ιωαννίνων - Ηγουμενίτσας. Η ονομασία του, σύμφωνα με μια άποψη προέρχεται από τη βλάχικη λέξη  καμπούρα, ύβος και σημαίνει περιοχή – οικισμός που βρίσκεται σε κορυφή λόφου και είναι συναφής με το τοπωνύμιο Γρίμποβο Άρτας, το οποίο είναι χτισμένο στους πρόποδες βραχώδους γυμνής λοφοσειράς. Σύμφωνα με δεύτερη άποψη, από τη σλαβική λέξη гриб (γκριμπ), δηλ. μανιτάρι και σημαίνει τοποθεσία όπου ευδοκιμούν τα μανιτάρια.
Διοικητικά - πληθυσμιακά στοιχεία
Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης, μαζί με τα Σέλτσανα αποτελούν την τοπική κοινότητα Γκρίμποβου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 ως κοινότητα απογράφονται 99 κάτοικοι ενώ ως οικισμός 82. Οι απογραφές πραγματικού πληθυσμού (de facto) μετά τον Β΄Παγκόσμιο Πόλεμο είναι:
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Βηθεσδά (ΗΠΑ)
Η Βηθεσδά ή Μπεθέσντα είναι απογραφικά προσδιορισμένη κοινότητα στην Κομητεία Μοντγκόμερι, στο Μέριλαντ, βορειοδυτικά της πρωτεύουσας των ΗΠΑ Ουάσινγκτον. Αντλεί το όνομά της από μία τοπική εκκλησία, την Βηθεσδά (1820, ανακατασκευή 1849), η οποία πήρε το όνομά της από το βαπτιστήριο της Βηθεσδά (προβατική κολυμβήθρα), (Αραμαϊκά, ܒܝܬ ܚܣܕܐ μπεθ σημαίνει «Οίκος του Ελέους» και στα Εβραϊκά, בית חסד «μπάιτ χέσεντ» σημαίνει «Οίκος της Καλοσύνης»). Στον συγκεκριμένο οικισμό βρίσκονται οι κύριες εγκαταστάσεις των Εθνικών Ινστιτούτων Υγείας και το Εθνικό Στρατιωτικό Ιατρικό Κέντρο Γουόλτερ Ριντ, όπως και αρκετές εταιρικές και κυβερνητικές έδρες.
Η Βηθεσδά θεωρείται πλούσια κοινότητα, από τις πλέον εγγράμματες στις ΗΠΑ. Το 2014 αναφέρθηκε από το Forbes ως πρώτη στον κατάλογο των πλέον εγγράμματων μικρών πόλεων και πρώτη στον κατάλογο του Time για τις πλέον προσοδοφόρες πόλεις.
Ως μη ενσωματωμένη περιοχή η Βηθεσδά δεν έχει επίσημα σύνορα. Η Απογραφική Υπηρεσία των ΗΠΑ ορίζει την απογραφικά προσδιορισμένη κοινότητα με επίκεντρο τις συντεταγμένες 38.98333°N, -77.11667°W. Η Η Γεωολογική Επιθεώρηση των ΗΠΑ όρισε την κοινότητα στις συντεταγμένες 38.98056°N, -77.10056°W, διαφορετικές από εκείνες της Απογραφικής Υπηρεσίας. Σύμφωνα με εκτιμήσεις της Απογραφικής Υπηρεσίας, το 2013 η κοινότητα είχε συνολικό πληθυσμό 63.374 ατόμων.
Εξωτερικοί σύνδεσμοι
Κατηγορία:Πόλεις του Μέριλαντ
Σιγισμούνδος του Μπαϊρόιτ
Ο Σιγισμούνδος, γερμ. Siegmund (27 Σεπτεμβρίου 1468 - 26 Φεβρουαρίου 1495) από τον Οίκο των Χοεντσόλερν ήταν μαργράβος του Μπαϊρόιτ (1486-1495).
Βιογραφία
Ήταν ο τρίτος γιος του Αλβέρτου Γ΄ Αχιλλέα, μαργράβου του Βρανδεμβούργου και της Άννας των Βέττιν, κόρης του Φρειδερίκου Β΄ εκλέκτορα της Σαξονίας.
Το 1495 απεβίωσε στο Άνσμπαχ σε ηλικία 27 ετών, άγαμος και τον διαδέχθηκε ο μεγαλύτερος αδελφός του Φρειδερίκος Α΄.
Στέφανος Αγιοχριστοφορίτης
Ο Στέφανος Αγιοχριστοφορίτης (περ. 1130 – 11 Σεπτεμβρίου 1185) ήταν ο ισχυρότερος αυλικός και ένας από τους στενότερους συνεργάτες του Βυζαντινού Αυτοκράτορα Ανδρόνικου Α΄ Κομνηνού, που βασίλευσε από το 1183 έως το 1185. Ο Αγιοχριστοφορίτης υπήρξε ο κυριότερος εκτελεστής των φόνων και αγριοτήτων κατά των αντιφρονούντων, μάλιστα εξαιτίας της σκληρότητάς του αυτής ονομάσθηκε από τον λαό «Αντιχριστοφορίτης». Ο υπερβολικός ζήλος του όμως στο άγριο κυνηγητό για την ασφάλεια του θρόνου και του Ανδρόνικου, έγινε τελικώς η αιτία που έχασε τον θρόνο του ο τελευταίος.
Η ζωή του
Ο Αγιοχριστοφορίτης είχε μάλλον ταπεινή καταγωγή. Ο Ευστάθιος Θεσσαλονίκης γράφει ότι ο πατέρας του ήταν φοροεισπράκτορας. Στο δεύτερο μισό της βασιλείας του Μανουήλ Α΄ Κομνηνού, δηλαδή μετά το 1160 περίπου, ο Στέφανος προσπάθησε να προσκολληθεί στην αυτοκρατορική αυλή, αλλά αντιμετωπίσθηκε με γελοιοποίηση και εχθρότητα από την αριστοκρατία. Μάλιστα, σύμφωνα τουλάχιστον με τον Ευστάθιο, όταν επεχείρησε να ξελογιάσει μια αριστοκρατική κυρία και να την πάρει σύζυγό του προκειμένου να προωθήσει τη δική του θέση, μαστιγώθηκε δημόσια και υπέστη ακρωτηριασμό της μύτης του. Παρά τις δυσκολίες ωστόσο, η αποφασιστικότητα και η επιμονή του ανταμείφθηκαν τελικώς και κατόρθωσε να αναρριχηθεί στη διοικητική ιεραρχία, φθάνοντας μέχρι το αξίωμα του διοικητή του στρατού, που φαίνεται ότι το έλαβε από τον ίδιο τον Μανουήλ Α΄ και το διετήρησε κατά τη σύντομη βασιλεία του γιου του Αυτοκράτορα, του ανήλικου Αλέξιου Β΄ (βασ. 1180-1183).
Ο Αγιοχριστοφορίτης συνέχισε στο ίδιο αξίωμα όταν η επανάσταση του Ανδρόνικου Α΄ Κομνηνού έφερε τον Ανδρονικο στον θρόνο, ένα γεγονός που επέφερε ριζική αλλαγή στην τύχη του αξιωματούχου. Μέσα σε πολύ σύντομο χρονικό διάστημα, ο Αγιοχριστοφορίτης καθιερώθηκε ως ο πλέον έμπιστος και ισχυρός άνθρωπος του νέου Αυτοκράτορα. Μαζί με τον Κωνσταντίνο Τρίψυχο και τον Θεόδωρο Δαδίβρενο, ο Αγιοχριστοφορίτης δολοφόνησε τον Αλέξιο Β΄, μάλλον στραγγαλίζοντάς τον με χορδή τόξου, τον Σεπτέμβριο ή τον Οκτώβριο του 1183, αφήνοντας έτσι τον Ανδρόνικο ως τον μοναδικό Αυτοκράτορα, μια υπηρεσία για την οποία ο δολοφόνος ανταμείφθηκε με τον βαθμό του πανσεβάστου σεβαστού και τη θέση-αξίωμα του Λογοθέτη του Δρόμου.
Ωστόσο, μόλις δυο χρόνια αργότερα, τον Σεπτέμβριο του 1185, η δυσαρέσκεια κατά του καθεστώτος του Ανδρόνικου Α΄ και των θηριωδιών του Αγιοχριστοφορίτη έβραζε στην Κωνσταντινούπολη: Λαϊκές φήμες διαδίδονταν ότι ένα γνωστό εικόνισμα του Αγίου Παύλου δάκρυζε, ενώ και ένας μάντης της Αυλής, ο Σηθ Σκληρός, είχε προείπει ότι το όνομα του διαδόχου του Ανδρόνικου θα άρχιζε με το γράμμα «I». Ο Ανδρόνικος και οι έμπιστοί του θεώρησαν ότι αυτό υπονοούσε τον νεαρό αριστοκράτη Ισαάκ Άγγελο και την 11η Σεπτεμβρίου κτύπησαν: Ενώ ο Αυτοκράτορας αποσύρθηκε σε ανάκτορο σε ασιατικό προάστιο της Βασιλεύουσας, ο Αγιοχριστοφορίτης και οι άνθρωποί του πήγαν στο σπίτι του Ισαάκ Αγγέλου, κοντά στη Μονή της Παναγίας Περιβλέπτου (τον σημερινό αρμενικό Ναό Αγίου Γεωργίου Σαμάτιας. Ο Ισαάκ αρχικώς πανικοβλήθηκε, αλλά αμέσως αποφάσισε να πολεμήσει και, κραδαίνοντας ένα ξίφος και ανεβαίνοντας στο άλογό του, επιτέθηκε στους εισβολείς. Αιφνιδιαζόμενος από αυτή την απροσδόκητη εφόρμηση, ο Αγιοχριστοφορίτης στράφηκε να φύγει, αλλά ο Ισαάκ τού κατάφερε ένα θανατηφόρο κτύπημα στην κεφαλή. Αφού τραυμάτισε και τους άνδρες του Αγιοχριστοφορίτη και τους έτρεψε σε φυγή, ο Ισαάκ κάλπασε με το άλογό του στη Μέση Οδό, δηλαδή την κεντρική λεωφόρο, μέχρι την Αγιά-Σοφιά, φωνάζοντας στον λαό τα γεγονότα. Προβαίνοντας έτσι σε πράξη ανοικτής υποκινήσεως εξεγέρσεως, και με τον λαό να συγκεντρώνεται πίσω του και να διαδηλώνει, την επόμενη ημέρα στέφθηκε Αυτοκράτορας από τον Πατριάρχη Βασίλειο Καματηρό ως Ισαάκιος Β΄ Άγγελος, ενώ ο Ανδρόνικος έγινε φυγάς, αλλά συνελήφθηκε και εκτελέσθηκε λίγες ημέρες αργότερα.
Πηγές
Κατηγορία:Βυζαντινοί αυλικοί Κατηγορία:Αξιωματούχοι του Μανουήλ Α΄ Κομνηνού Κατηγορία:Βυζαντινοί του 12ου αιώνα
Τζένιφερ Σουρ
Η Τζένιφερ Σουρ (Jennifer Suhr, γεννήθηκε στις 5 Φεβρουαρίου 1982 στη Φρεντόνια της Νέας Υόρκης), είναι Αμερικανίδα αθλήτρια του άλματος επί κοντώ. Είναι η κάτοχος του παγκόσμιου ρεκόρ στον κλειστό στίβο στο άλμα επί κοντώ, με 5 μ. και 3 εκ.
Βιογραφία
Η Τζένιφερ Σουρ γεννήθηκε στις 5 Φεβρουαρίου 1982, στην πόλη Φρεντόνια, στην πολιτεία της Νέας Υόρκης, στις Η.Π.Α. Ξεκίνησε το άλμα επί κοντώ το 2004, με προπονητή τον μετέπειτα σύζυγό της, Ρικ Σουρ.
Στο Παγκόσμιο Πρωτάθλημα κλειστού στίβου στην Βαλένθια, το 2008, ήταν δεύτερη, με άλμα στα 4 μ. και 75 εκ. Την ίδια χρονιά, στους Ολυμπιακούς αγώνες του Πεκίνου, ήταν και πάλι δεύτερη με 4 μ. και 80 εκ.
Στους επόμενους Ολυμπιακούς Αγώνες, στο Λονδίνο, ήταν χρυσή ολυμπιονίκης με 4 μ. και 75 εκ. ενώ στο Παγκόσμιο Πρωτάθλημα Ανοικτού Στίβου στην Μόσχα, το 2013, κέρδισε το ασημένιο μετάλλιο. Το 2016 ήταν παγκόσμια πρωταθλήτρια, στον κλειστό στίβο, στο Πόρτλαντ.
Από τον Ιανουάριο του 2016, η Σουρ κατέχει το παγκόσμιο ρεκόρ στο άλμα επι κοντώ στον κλειστό στίβο, με 5 μ. και 3 εκ., που αποτελεί και ρεκόρ Η.Π.Α. Συνολικά η Σουρ ήταν πρωταθλήτρια Η.Π.Α 15 φορές: 9 στον ανοικτό στίβο και 6 στον κλειστό.
Εξωτερικοί σύνδεσμοι
Κατηγορία:Επικοντιστές Κατηγορία:Αμερικανοί αθλητές του στίβου Κατηγορία:Αμερικανοί Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Ελένη της Σερβίας, βασίλισσα της Ουγγαρίας
Η Ελένη, σερβ. Јелена, ουγγρ. Ilona (μετά το 1109 - μετά το 1146) από τον Οίκο του Βουκάνοβιτς ήταν κόρη του μεγάλου πρίγκιπα της Σερβίας και με τον γάμο της έγινε βασίλισσα της Ουγγαρίας (1131-1141), έχοντας ενεργό συμμετοχή στη διοίκηση του Βασιλείου της Ουγγαρίας. Μετά τον θάνατο του συζύγου της Μπέλα, το 1141, βασιλιάς ανακηρύχθηκε ο ανήλικος γιος της Γκέζα και η Ελένη μαζί με τον αδελφό της Μπέλος έγιναν αντιβασιλείς, έως το 1146, όταν ενηλικιώθηκε ο Γκέζα.
Βιογραφία
Η Ελένη γεννήθηκε περίπου το 1109 και ήταν κόρη του Ούρος Α΄, Μεγάλου Πρίγκιπα της Σερβίας και τη Άννας Διογένους, κόρης του Κωνσταντίνου Διογένη (γιου του Ρωμανού Δ΄). Ο Ούρος ήταν σύμμαχος του βασιλιά της Ουγγαρίας Στέφανου Β' στη διαμάχη του δεύτερου με τη Βυζαντινή αυτοκρατοτία. Σε αντάλλαγμα ο βασιλιάς της Ουγγαρίας μερίμνησε για τον γάμο της Ελένης με τον ξάδελφο του Μπέλα. Ο πατέρας του Στέφανου, βασιλιάς Κολομάν της Ουγγαρίας, είχε τυφλώσει τον Μπέλα και τον πατέρα του για να τους απομακρύνει από τη σειρά διαδοχής, όμως ο Στέφανος Β' ήταν άτεκνος και όρισε τον Μπέλα διάδοχο του στον θρόνο. Ο γάμος έγινε το 1129 και το 1131 με τον θάνατο του Στέφανου, ο Μπέλα έγινε Βασιλιάς της Ουγγαρίας.
Η Ελένη είχε μεγάλη επιρροή τόσο στον σύζυγο της, όσο και στις κρατικές υποθέσεις γενικότερα. Τόσο ιδιωτικά, όσο και κρατικά έγγραφα τονίζουν τον ρόλο της Ελένης στη λήψη αποφάσεων και δείχνουν ότι ο Μπέλα θεωρούσε τη σύζυγο του, συγκυβερνήτη του βασιλείου τους. Μία από τις πρώτες της ενέργειες, ως βασίλισσα, ήταν να εκδικηθεί όσους είχαν συμμαχήσει με τον βασιλιά Κολομάν και ήταν υπεύθυνοι για την τύφλωση του Μπέλα και οι οποίοι ήταν αντίθετοι με τη βασιλεία του Μπέλα. Η Ελένη αφού συγκάλεσε συμβούλιο στην πόλη Αράντ, καταδίκασε 68 Ούγγρους αριστοκράτες σε θάνατο και πήρε έτσι το προσωνύμιο, η Εκτελεστής.
Η χρονολογία θανάτου της δεν είναι γνωστή. Σύμφωνα με έγγραφα του γιού της Γκέζα, η Ελένη είχε πεθάνει πριν το 1157, ενώ άλλες πηγές αναφέρουν ότι πέθανε το 1161.
Οικογένεια
Παντρεύτηκε περί το 1129 τον Μπέλα Β΄ της Ουγγαρίας και είχε έξι τέκνα:
Ελ Χατζί Ντιούφ
Έχοντας ξεκινήσει την επαγγελματική του καριέρα από τη Γαλλία με τις Σοσώ, Ρεν και Λανς, ο Ντιούφ πήρε μεταγραφεί στη Λίβερπουλ πριν συμμετάσχει στο παγκόσμιο κύπελλο ποδοσφαίρου 2002 με τη Σενεγάλη, όπου είχε ένα αξιομνημόνευτο τουρνουά. Επίσης αγωνίστηκε με τις Μπόλτον Γουόντερερς, Σάντερλαντ και Μπλάκμπερν Ρόβερς πριν πάρει μεταγραφεί για τη Ρέιντζερς. Το 2011 πήρε μεταγραφεί για την Ντόνκαστερ Ρόβερς, αλλά μετά τον υποβιβασμό του κλαμπ κατέληξε στη Ληντς Γιουνάιτεντ όπου δύο σαιζόν είχε 40 εμφανίσεις.
Κατά τη διάρκεια της συμμετοχής του με την εθνική ομάδα της Σενεγάλης σκόραρε 21 φορές σε 69 εμφανίσεις. Το 2004 χαρακτηρίστηκε από τον Πέλε στο FIFA 100 ως ένα από τους 125 καλύτερους ζώντες παίκτες, όμως είναι περιώνυμος για μια σειρά αμφιλεγόμενων περιστατικών.
Παραπομπές
Κατηγορία:Σενεγαλέζοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σενεγάλης Κατηγορία:Ποδοσφαιριστές ΦΚ Σοσό Κατηγορία:Ποδοσφαιριστές Σταντ Ρενναί Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Μπόλτον Γουόντερερς Κατηγορία:Ποδοσφαιριστές Σάντερλαντ ΑΦΚ Κατηγορία:Ποδοσφαιριστές Μπλάκμπερν Ρόβερς Κατηγορία:Ποδοσφαιριστές Ρέιντζερς Γλασκώβης Κατηγορία:Ποδοσφαιριστές Ντονκάστερ Ρόβερς Κατηγορία:Ποδοσφαιριστές Λιντς Γιουνάιτεντ Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Κυπέλλου Εθνών Αφρικής 2006
Σκληρή πορνογραφία
μικρογραφία|γυρίσματα πορνογραφικής ταινίας Η σκληρή πορνογραφία ή χάρντκορ πορνογραφία είναι το είδος της πορνογραφίας το οποίο απεικονίζει με λεπτομέρειες σεξουαλικά όργανα ή σεξουαλικές πράξεις (κολπικό σεξ, πρωκτικό ή στοματικό σεξ, αιδοιολειχία, πεολειχία, δακτύλωμα, πρωκτολειχία, εκσπερμάτωση και παιχνίδι φετίχ). Ο όρος χρησιμοποιείται σε αντίθεση με την μαλακή (soft) πορνογραφία. Η σκληρή πορνογραφία απεικονίζεται οπτικά μέσω φωτογραφιών, ταινιών και κινουμένων σχεδίων. Από τη δεκαετία του 1990, η σκληρή πορνογραφία έχει γίνει ευρέως διαθέσιμη μέσω των πορνογραφικών ιστοσελίδων στο διαδίκτυο. Καμία άλλη φορά δεν ήταν τόσο ευρέως διαθέσιμο για το κοινό αυτό το είδος πορνογραφίας.
Νομιμότητα
Η διανομή σκληρής πορνογραφίας είχε απαγορευτεί ευρέως σε πολλές χώρες μέχρι το δεύτερο μισό του 20ου αιώνα, όταν πολλές χώρες άρχισαν να επιτρέπουν κάποια διάδοση υλικού μαλακού πορνό. Η προμήθεια ρυθμίζεται πλέον συνήθως από ένα σύστημα αξιολόγησης κινηματογραφικών ταινιών καθώς και από άμεση ρύθμιση των σημείων πώλησης. Ωστόσο περιορισμοί, ανάλογα με την περίπτωση, ισχύουν για την προβολή ή την ενοικίαση, την πώληση ή την παροχή μιας ταινίας, με τη μορφή DVD, βίντεο, αρχείου υπολογιστή κ.λπ. Η δημόσια προβολή και διαφήμιση σκληρής πορνογραφίας συχνά απαγορεύεται, όπως είναι η παροχή του σε ανήλικους.